Ibrahim

Ibrahim (, bhâsa Ibrani, bhâsa Yunani Assyrian Neo-Aramaic, Ge'ez: አብርሃም;) panèka tokoh è ḍâlem Al-Qur'an sè aropa'aghi nabbhi nomer 6 bân jhughân rasul nomer 4 bân jhughân tamasa' ulul azmi nomer 2 è ḍâlem Islam.

Islam ngangghep Ibrahim sala sèttong nabbhi bân otosân bân tamaso' ḍâ' kalompo' ulul azmi. Abhâreng sareng pottrana, Ismail, Ibrahim èkennal mènangka orèng sè abhângon pondasi Ka'bâh sè saterrossa dhâddhi arah sholat ghâbây orèng Islam sadhunnya. Arè Idul Adha jhughân aropa’aghi parèngaddhân jhâ' Ibrahim rido ka parèntana Allah. Ibrahim jhughân èkennal kalabân gelarna, khalilullah (خلیل اللہ; sè èkasennengè Allah). Al-Qur’an jhughân mategghes jhâ’ Islam sè èbhâkta sareng Nabbhi Muhammad ka’ḍinto lanjutan ḍâri ajhârân Ibrahim.

 Ayat 
"Bân (paènga') dhingla Ibrahim ècobbhâ bi' Ghustèna kalabân pan-brâmpan oca', bân abâ'ân bisa alaksana'aghi kalabân samporna, "Sa'ongghuna Sèngko' adhâddhiyaghi bâ'na mènangka pemimpinna manossa. Dhibi'en (Ibrahim) ngoca' "Bân" (jhughân) ana' cucuna abdhina?" Allah adhâbu, ("Bhenḍer, namong") tang jhânjhi ta' ghâbây oreng zalim." (Q.S A-Baqoroh): 124 

 Asma 
Omar Hashem nyebbhut jhâ' nyama Ibrahim asalla ḍâri ḍuwâ' oca' sè èpadhâddhi sèttong, ya'ni ib/ab (إب) bân rahim (راهيم). Manabi èkompolaghi, nyamana artena "eppa' sè tarèsna."

È bhâsa Arab, bâḍâ oca' abrama (أبرم) sè artena ampon èikat, bân oca' hum (هم) sè artena mereka, saènggâna mon èkombinasiaghi dhâddhi oca' Abramahum sè artena ampon èikat/èpadhâddhi sèttong rèng-orèng (toronanna), polana Ibrahim panèka sumber dâri aghâma Ibrahim modern. Abrama aobâ dhâddhi Abramahum bân èpakènè' dhâddhi Ibrahum bân èobâ polè dhâddhi Ibrahim.

 Carèta neng Al-Qur'an 
Asma Ibrahim èsebbhut 69 kalè è ḍâlem Al-Qur’an è pan-bârâmpan sorat è ḍâlem Al-Qur’an, èngghi panèka Al-Baqarah (02): 258, 260, Al-An’am (06): 75-83, Ibrahim (14): 35-41, Maryam (44-1944, Al-Anbiya' (21): 51-70, Asy-Syu'ara' (26): 69-83, Al-Ankabut (29): 16-27, bân Ash-Shaffat (37): 83-98. Ibrahim jhughâ sala sèttong tokoh sè asmana èghunaaghi mènangka asma sèttong bab è ḍâlem Al-Qur'an, èngghi panèka bab kapèng empa' bellas.

Akadhi rasul-rasul laènna è ḍâlem Al-Qur’an, carètana Ibrahim jhughân ngajhâk nyembah Allah bân ngabele jhâ' Allah coma sèttong, sè èsebbhut è ḍâlem dialog epon sareng pangobasa tor ra’yaddhâ.

 Kalowarga 
Al-Qur'an ta' ajellassaghi silsilah Ibrahim salaèn jhâ' eppa'na anyama Azar ( ). Bâḍâ pan-bârâmpan sè nyebbhut nyamana eppa'na Ibrahim è ḍâlem Al-Qur'an bân Alketab. Mènorot pan-bârâmpan para ahli nasab, è antarana Ibnu Abbas, eppa'na Ibrahim anyama Tarikh (Terah). Bâḍâ pamangghi sè nyata’aghi jhâ’ Azar panèka nyamana arca sè èsemba eppa'na Ibrahim. Pamangghi laèn ngoca' jhâ' ḍuwâ' nyamana panèka padâ rèng sorang. Sèttong nyama aropa'aghi nyama aslo, sè laènna nyama panggilan. Pamangghi laèn ngoca' jhâ' nyamana Azar èghâli ḍâri bhâsa Suryani Atsar Siria, sè èsebbhut Terah (Tarikh) è ḍâlem Alketab.